Document ID: 32005R1980

ΚΑΝΟΝΙΣΜΌΣ (ΕΚ) αριθ. 1980/2005 ΤΗΣ ΕΠΙΤΡΟΠΉΣ
της 5ης Δεκεμβρίου 2005
για την τροποποίηση των όρων έγκρισης μιας πρόσθετης ύλης που ανήκει στην ομάδα των ιχνοστοιχείων και μιας πρόσθετης ύλης που ανήκει στην ομάδα των συνδετικών και αντιπηκτικών μέσων
(Κείμενο που παρουσιάζει ενδιαφέρον για τον ΕΟΧ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τις πρόσθετες ύλες που χρησιμοποιούνται στη διατροφή των ζώων (1), και ιδίως την τρίτη φράση του άρθρου 13 παράγραφος 2,
Εκτιμώντας τα ακόλουθα:
(1)
Ο κανονισμός (ΕΚ) αριθ. 1334/2003 της Επιτροπής, της 25ης Ιουλίου 2003, για την τροποποίηση των όρων έγκρισης ορισμένων πρόσθετων υλών που ανήκουν στην ομάδα των ιχνοστοιχείων και οι οποίες χρησιμοποιούνται στις ζωοτροφές (2), καθορίζει το μέγιστο επίπεδο μολύβδου στο οξείδιο του ψευδαργύρου και ο κανονισμός (ΕΚ) αριθ. 2148/2004 της Επιτροπής, της 16ης Δεκεμβρίου 2004, σχετικά με τη μόνιμη και την προσωρινή έγκριση ορισμένων πρόσθετων υλών και την έγκριση νέων χρήσεων μιας πρόσθετης ύλης ήδη εγκεκριμένης στις ζωοτροφές (3), καθορίζει το μέγιστο επίπεδο μολύβδου στον κλινοπτιλόλιθο ηφαιστειακής προέλευσης.
(2)
Η οδηγία 2002/32/ΕΚ του Ευρωπαϊκού Κοινοβουλίου και του Συμβουλίου, της 7ης Μαΐου 2002, σχετικά με τις ανεπιθύμητες ουσίες στις ζωοτροφές (4), όπως τροποποιήθηκε από την οδηγία 2005/87/ΕΚ της Επιτροπής (5), καθόρισε τα μέγιστα επίπεδα σιδήρου για τις πρόσθετες ύλες που ανήκουν στη λειτουργική ομάδα των ενώσεων ιχνοστοιχείων, συμπεριλαμβανομένου του οξειδίου του ψευδαργύρου, καθώς και για τις πρόσθετες ύλες που ανήκουν στις λειτουργικές ομάδες των συνδετικών και αντισυσσωματικών παραγόντων, συμπεριλαμβανομένου του κλινοπτιλολίθου ηφαιστειακής προέλευσης. Καθώς οι κανόνες που διέπουν τις ανεπιθύμητες ουσίες πρέπει να συγκεντρωθούν για λόγους σαφήνειας σε ένα ενιαίο κείμενο, κρίνεται σκόπιμο να αφαιρεθούν οι σχετικές αναφορές από τους κανονισμούς (ΕΚ) αριθ. 1334/2003 και (ΕΚ) αριθ. 2148/2004.
(3)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Από τον κανονισμό (ΕΚ) αριθ. 1334/2003 απαλείφονται οι όροι «μέγιστη περιεκτικότητα μολύβδου: 600 mg/kg» από τις τιμές του παραρτήματος σχετικά με τον ψευδάργυρο.
2. Από τον κανονισμό (ΕΚ) αριθ. 2148/2004 απαλείφονται οι όροι «μέγιστη περιεκτικότητα μολύβδου: 80 mg/kg» από τις τιμές του παραρτήματος σχετικά με τον κλινοπτιλόλιθο ηφαιστειακής προέλευσης.
Άρθρο 2
Ο παρών κανονισμός αρχίζει να ισχύει δώδεκα μήνες από την έναρξη ισχύος της οδηγίας 2005/87/ΕΚ της Επιτροπής.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 5 Δεκεμβρίου 2005.

Labels: 1
17
20
0
6